কাটাবাড়ি ও সাপমারা ইউনিয়ন পরিষদ কার্যালয় সূত্র জানায়, প্রায় দশবছর আগে কাটাবাড়ি ইউনিয়নের হাউসিপাড়া থেকে সাপমারা ইউনিয়নের কোটালপুর পর্যন্ত সড়কের দেড় কি. মি. অংশে প্রায় ৫০০ ইউক্যালিপটাস জাতের গাছ লাগানো হয়। কিন্তু গাছ কাটার নীতিমালা উপেক্ষা করে দুই ইউপি চেয়ারম্যান গত ২৫ ফেব্রুয়ারি থেকে গাছ কাটা শুরু করেন। গতকাল রবিবার পর্যন্ত প্রায় ৩০০ গাছ কাটা হয়। যার মূল্য প্রায় সাত লাখ টাকা। এসব গাছের গুড়ি ট্রাক ভর্তি করে প্রতিদিন বিভিন্ন জেলায় পাঠানো হচ্ছে।